**Задания для 5-8 классов на 2-ой тур. 2015 -16 г.**

1. **Текст барлыҡҡа килһен өсөн, һөйләмдәрҙе бер тәртипкә урынлаштырығыҙ:**

а) Аҡмулла бөгөн дә үҙенең туған халҡын: “Башҡорттарым, уҡыу кәрәк, уҡыу кәрәк!” – тип өндәп торғандай.

б) Уларҙың бер өлөшө Башҡортостанға арналған.

в) Туҡһанбай ауылы урамына етеп, Аҡмулла музейы тапҡырына килеп төшөү менән, юлдың өҫкө яғында юғары зауыҡ менән эшләнгән стендтар иғтибарҙы йәлеп итә.

г) Стендтың уртаһында – бөйөк шағирҙың портреты, һәр ике яҡта – башҡорт һәм рус телдәрендә шиғырҙарынан өҙөктәр.

1. ***Председателдән берәүҙәр бер нәмә һорай, икенселәр икенсе нәмә таптыра*** һөйләменең эйәләре ниндәй һүҙ төркөмөнән килгән?
2. **Төп башҡорт һүҙен табығыҙ:**

а) ағас

б) кирбес

в) мөғәллим

г) алма

4. **Ҡылымдың ҡайһы һөйкәлеше ҡылымдарҙың тамыры йәки нигеҙе менән тап килә:**

а) хәбәр һөйкәлеше

 б) шарт һөйкәлеше

 в) теләк һөйкәлеше

 г) бойороҡ һөйкәлеше

5. ***Илле йыл үтеүгә ҡарамаҫтан, әле лә һағынып иҫкә алыр кешеләрем күп*** һөйләмендә өтөр ни өсөн ҡуйыла?

6. ***Йондоҙҙар еҙ һиҙәптәй йым-йым итеп ялтырай. Көмөш миҙалға оҡшап, балҡып тора ялтыр ай***һөйләмендә аҫтына һыҙылған һүҙҙәр омонимдарҙың ниндәй төрөнә ҡарай?

7. Башҡорт телендә телмәр ағышында өндәрҙең үҙгәреше күҙәтелә. ***АРЫШ, ЭШЛӘПӘ*** – был ниндәй күренеш?

8. ***Ҡара диңгеҙ*** ҡушма һүҙенең яһалышын аңлатырға.

9. ***Юлдаш, ҡурайсы*** һүҙҙәренең ялғау төрөн билдәләгеҙ?

10. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәрефтәр менән бирелгән һүҙҙәрҙең ниндәй килештә килеүен билдәләргә.

11. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килеүен билдәләргә.

12. Ҡылымдарҙың яһалышын билдәләгеҙ: ***ауыҙ ит, күнең ас, ҡаршы ал, хәл йый.***

13. ***Һеҙ йәшһегеҙ*** һөйләменең хәбәре ниндәй һүҙ төркөмөнән килгән?

14. ***Ҡыҙ оҙатырға барырһың***. Аҫтына һыҙылған ҡылымдың заманын билдәләгеҙ.

15. ***Һай, көндөң матурлығы, һай кәйефтең шәплеге***. Бирелгән һөйләмдән ымлыҡтарҙы табып, мәғәнәһен билдәләгеҙ.

**16. Башҡорт тел ғилеменең синтаксис өлкәһендә эшләгән ғалимдар күрһәтелгән яуапты билдәләгәҙ:**

а) М.Х. Әхтәмов, Ф.Ғ. Хисамитдинова, Б.Ғ. Әхмәтшин

б) Ж.Ғ. Кейекбаев, Э.Ф. Ишбирҙин, Н.Х. Ишбулатов

в) М.В. Зәйнуллин, Р.Ғ. Аҙнағолов, З.Ф. Шәйхисламова

г) Ғ.Ғ. Сәйетбатталов, Д.С. Тикеев, Ҡ.З. Әхмәров

**17.** Бирелгән һүҙҙәр араһынан нәҙеклек билдәһе яҙылырға тейешле һүҙҙе табығыҙ:

а) Ях…я

б) һүҙ…яһалыш

в) арт…яҡ

г) дөрөҫ яуап юҡ

**18.** Бирелгән ситләтелгән телмәрҙе тура телмәргә әйләндереп яҙығыҙ:

*Хаммат үткән бер хатында, фронтҡа барғас, ниндәйҙер бер рус һалдатынан рус хәрефтәрен өйрәнеп алыуы, шул арҡала хатҡа адресты хәҙер үҙе яҙа белеүе тураһында ҡыуанып яҙғайны (3.Биишева).*

**19. *Гөлйөҙөм ҡалтыранған ҡулдары менән кейенә һалды*** һөйләменең аныҡлаусыһы ниндәй һүҙ төркөмөнән килгән?

а) исемдән

б) сифаттан

в) сифат ҡылымдан

г) был һөйләмдә аныҡлаусы юҡ

**20. *Бөгөн йәкшәмбе … эшселәрҙең ял көндәре*.** Был һөйләмдә күп нөктәләр урынына ниндәй тыныш билдәһе ҡуйыла?